**ŠTATÚT ŠKOLSKÉHO PARLAMENTU PRI OBCHODNEJ AKADÉMII V DOLNOM KUBÍNE**

**Preambula**

V zmysle zákona NR SR č.488/2021 Z. z., ktorým sa mení a dopĺňa zákon č. 369/1990 Z. z. o obecnom zriadení v znení neskorších predpisov a ktorým sa menia a dopĺňajú niektoré zákony: 596/2003 Z. z. o štátnej správe v školstve a školskej samospráve a doplnení niektorých zákonov v znení neskorších predpisova v súlade s ustanovením Vyhlášky MŠVVaŠ SR č. 230/2009 Z. z., ktorou sa mení vyhláška č.291/2004 Z. z., určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení školského parlamentu pri ...*názov školy*... vydáva tento štatút školského parlamentu.

**Článok 1.**

**Základné ustanovenie**

1. Názov: Školský parlament pri Obchodnej akadémii v Dolnom Kubíne
2. Sídlo: Obchodná akadémia, Radlinského 1725/55, 02601 Dolný Kubín
3. V zmysle novelizovaného zákona 596/2003 Z. z. , § 39hg s účinnosťou od 1. 1. 2022 sa dovtedy zriadená žiacka školská rada považuje za školský parlament.

**Článok 2.**

**Pôsobnosť a poslanie školského parlamentu**

1. Školský parlament je iniciatívnym a poradným samosprávnym orgánom, ktorý sa vyjadruje k otázkam výchovy a vzdelávania, vedie žiakov k tvorivosti, samostatnej práci, kooperácii, pôsobí preventívne z hľadiska sociálno-patologických javov, vedie k zodpovednosti.
2. Školský parlament reprezentuje žiakov a zastupuje ich záujmy.

**Článok 3.**

**Činnosť školského parlamentu**

1. Školský parlament sa vyjadruje ku všetkým závažným skutočnostiam, ktoré sa vzťahujú k práci školy, vyjadruje sa k návrhom a opatreniam školy v oblasti výchovy a vzdelávania a podáva návrhy na mimoškolské činnosti a podujatia, ktoré zároveň organizuje, príp. koordinuje.
2. Školský parlament rieši problémy a sťažnosti žiakov s vedením školy aj ich návrhy. Zastupuje žiakov vo vzťahu k riaditeľovi školy a vedeniu školy, predkladá im svoje stanoviská a návrhy, zastupuje žiakov navonok.
3. Školský parlament prijíma, konzultuje a iniciuje návrhy na zveľadenie priestorov školy.
4. Školský parlament iniciuje školskú záujmovú činnosť.
5. Školský parlament sa podieľa na tvorbe a dodržiavaní školského poriadku.
6. Školský parlament volí a odvoláva zástupcu žiakov do rady školy.
7. Školský parlament je schopný uznášať sa, ak je na jej zasadnutí prítomná nadpolovičná väčšina všetkých členov. Na jej platné uznesenie je potrebný súhlas nadpolovičnej väčšiny prítomných členov školského parlamentu.

Na platné uznesení školského parlamentu vo veci voľby a odvolania zástupcu do rady školy je potrebný súhlas nadpolovičnej väčšiny všetkých členov školského parlamentu.

Pri rovnosti hlasov rozhoduje hlas predsedu.

1. Školský parlament na svojom poslednom zasadnutí na konci školského roka hodnotí svoju činnosť za celý školský rok, na základe čoho následne zostaví záverečnú správu, v ktorej sa uvedie, aké podujatia boli zrealizované a s akým výsledkom, aké podujatia sa nepodarilo uskutočniť a čo bolo toho príčinou a aké podujatia boli zrealizované mimo plánovaných, čo k tomu viedlo a s akým výsledkom, ako aj to, akým iným činnostiam sa počas školského roka venoval. Správu predloží vedeniu školy.

 9. Školský parlament sa môže:

 - zúčastňovať podujatí organizovaných mestom, samosprávnym krajom, inými záujmovými

 organizáciami,

 - spolupracovať s mládežníckym parlamentom mesta, radou seniorov, inými školskými

 parlamentmi.

**Článok 4.**

**Zloženie školského parlamentu a spôsob voľby**

1. Školský parlament má 16 členov
2. Členom školského parlamentu sa stane ten kandidát, ktorý vo voľbách získal najvyšší počet hlasov.
3. O členstvo v školskom parlamente sa môže uchádzať ktorýkoľvek žiak školy.
4. Žiaka, ktorý bude ostatných žiakov zastupovať v rade školy volia členovia školského parlamentu v tajnom hlasovaní.
5. Predsedu a podpredsedu školského parlamentu si spomedzi seba zvolia členovia parlamentu na prvom zasadaní tajným hlasovaním. Na zvolenie predsedu školského parlamentu sa vyžaduje nadpolovičná väčšina hlasov všetkých členov školského parlamentu.
6. Ak viacerí kandidáti získajú rovnaký počet hlasov a z toho dôvodu zostane mandát neobsadený, vyhlásia sa nové voľby na príslušný mandát, v ktorých môžu kandidovať len dotknutí kandidáti, ktorí mali rovnaký počet hlasov.
7. Funkčné obdobie predsedu a členov školského parlamentu určuje štatút školského parlamentu. Funkčné obdobie je max. 18 mesiacov.
8. Z každej voľby sa robí zápisnica, ktorá sa predloží vedeniu školy.

**Článok 5.**

**Zloženie volebnej komisie pre voľby členov školského parlamentu a jej povinnosti**

1. Volebná komisia pozostáva zo zástupcu rady školy a členov školského parlamentu.
2. Členovia volebnej komisie dohliadajú na bezproblémový a plynulý priebeh volieb, v plnej miere zodpovedajú za správnosť sčítania hlasovacích lístkov a po voľbách vyhotovujú a podpisujú zápisnicu o priebehu a výsledku volieb.

**Článok 6.**

**Práva a povinnosti člena školského parlamentu**

1. Člen má právo:
	1. voliť a byť volený,
	2. navrhovať kandidátov na zástupcu do rady školy, funkciu predsedu alebo podpredsedu,
	3. byť informovaný o všetkých skutočnostiach, ktoré sú predmetom rokovania školského parlamentu a slobodne sa k nim vyjadrovať,
	4. hlasovať ku všetkým uzneseniam školského parlamentu,
	5. predkladať vlastné návrhy, námety, prípadne materiály na rokovanie školského parlamentu.
2. Každý člen školského parlamentu:
3. reprezentuje školu ako celok,
4. reprezentuje každého žiaka školy rovnako a nestranne,
5. informuje žiakov o pripravovaných podujatiach,
6. podporuje žiakov v zapájaní sa do podujatí,
7. propaguje činnosť a úlohy školského parlamentu medzi žiakmi školy,
8. monitoruje a zaujíma sa o návrhy, kritiky, pripomienky, iniciatívy zo strany žiakov, posudzuje ich relevantnosť a predkladá ich na prerokovanie na zasadnutiach školského parlamentu,
9. správa sa podľa zásad a pravidiel tohto štatútu, školského poriadku, zásad etikety a slušného správania a správa sa tak, aby školský parlament dôstojne reprezentoval. Ak člen školského parlamentu opakovane, alebo hrubým spôsobom poruší tento štatút alebo školský poriadok, je zvolané zasadnutie školského parlamentu, na ktorom sa prejedná závažnosť priestupku a dohodne sa na ďalšom postupe a prijatí opatrení. Jednou z možností je návrh na vylúčenie člena, ktorý sa priestupku dopustil, v tajnom hlasovaní, ktoré rozhodne o zotrvaní či odvolaní člena školského parlamentu z jeho postu.
10. Člen má povinnosti:

a. je povinný zúčastňovať sa zasadnutí školského parlamentu. Neospravedlnená účasť na dvoch po sebe nasledujúcich zasadnutiach sa hodnotí ako nezáujem o výkon funkcie a neplnenie povinností člena školského parlamentu a má za následok automatické vylúčenie z funkcie,

b. je povinný zabezpečiť ochranu osobných údajov chránených všeobecne záväznými právnymi predpismi.

1. Z každého zasadnutia sa vyhotoví zápisnica a spolu s prezenčnou listinou sa archivujú.

**Článok 7.**

**Povinnosti predsedu školského parlamentu**

1. Predseda školského parlamentu je orgánom, ktorý zastupuje školský parlament, reprezentuje ho a riadi činnosť školského parlamentu a koná v jej mene.
2. Predseda školského parlamentu zvoláva, pripravuje a riadi zasadnutia školského parlamentu.
3. Pri uznášaní má predseda školského parlamentu jeden platný hlas tak, ako aj každý iný člen školského parlamentu.
4. Predseda školského parlamentu je povinný informovať vedenie školy o pripravovaných podujatiach.
5. Rozdeľuje úlohy a následne kontroluje ich plnenie jednotlivými členmi a podieľa sa na príprave a realizácii všetkých podujatí.

**Článok 8.**

**Povinnosti podpredsedu školského parlamentu**

1. Podpredseda školského parlamentu Zastupuje predsedu školského parlamentu a pomáha pri jeho činnosti v prípade potreby.

**Článok 9.**

 **Povinnosti zástupcu žiakov v rade školy**

1. Zastupuje záujmy členov školského parlamentu v rade školy.
2. Informuje v prípade potreby členov školského parlamentu o obsahu a výstupoch zasadnutí rady školy.
3. Zástupcovia za ročníky podávajú informácie, návrhy, podnety zo zasadnutí školského parlamentu predsedom tried vo svojich ročníkoch a podieľajú sa na príprave a realizácii všetkých podujatí*.*

**Článok 10.**

**Zánik mandátu člena školského parlamentu a doplňujúce voľby**

1. Mandát člena školského parlamentumôže zaniknúť odvolaním člena, odstúpením, zanechaním štúdia, ukončením štúdia alebo smrťou žiaka.
2. Mandát člena školského parlamentu zaniká odvolaním člena z dôvodov uvedených v článku 6 bod 2. g) a bod 3a.
3. V prípade odvolania člena školského parlamentu, jeho odstúpenia z funkcie parlamentu alebo zanechania štúdia je na uvoľnenú funkciu vyhlásený konkurz.
4. O novom členovi školského parlamenturozhodujú prítomní členovia školského parlamentu, ktorí o ňom rozhodnú vo verejnom hlasovaní.
5. Novým členom školského parlamentuna uvoľnenom poste sa stáva žiak, ktorý získa vo verejnom hlasovaní nadpolovičnú väčšinu hlasov.

**Článok 11.**

**Koordinátor školského parlamentu**

1. Koordinátor školského parlamentuje pedagóg poverený riaditeľom školy, aby koordinoval činnosť školského parlamentu.
2. Koordinátor školského parlamentudohliada na plnenie si povinností všetkých členov školského parlamentu
3. Koordinátor školského parlamentu spolu s predsedom školského parlamentu informuje vedúcich zamestnancov školy o záveroch zasadnutia školského parlamentu.
4. Koordinátor školského parlamentuna poslednom zasadnutí na konci školského roka pomáha členom zostaviť záverečnú správu, ktorú následne číta na vyhodnocovacej porade školy, respektíve odovzdáva vedeniu školy.
5. Koordinátor školského parlamentumá právo na konci školského roka udeliť pochvaly tým žiakom, ktorí sa aktívne zapájali do podujatí či pomáhali členom školského parlamentu s ich prípravami.

**Článok 12.**

**Hospodárenie školského parlamentu**

1. Školský parlament zabezpečuje svoju činnosť z prostriedkov rozpočtu školy na tento účel určenými v súlade s osobitnými predpismi po dohode s vedením školy.
2. Školský parlament hospodári podľa schváleného rozpočtu na príslušný kalendárny rok.
3. Návrh rozpočtu predkladá na schválenie jej predseda najneskôr jeden mesiac pred začiatkom kalendárneho roka, na ktorý sa rozpočet schvaľuje.

**Článok 13.**

**Zasadnutia školského parlamentu**

1. Školský parlament zasadá podľa potreby a dohody.
2. V prípade neočakávaných a neobvyklých skutočností zvoláva mimoriadne zasadnutie školského parlamentu jej predseda, prípadne jej podpredseda alebo koordinátor
3. Z každého zasadnutia školského parlamentu sa vyhotoví zápisnica a priloží sa k nej prezenčná listina účastníkov zasadnutia.

**Článok 14. Záverečné ustanovenia**

1. Zasadnutia *školského parlamentu* sú verejné, môže sa ich zúčastniť ktorýkoľvek žiak, pedagóg či vedenie školy.
2. Školský parlament zaniká zrušením školy, alebo rozhodnutím väčšiny členov školského parlamentu. Túto vôľu žiakov môže predseda školského parlamentu zisťovať na základe hodnotenia aktivity organizácie prostredníctvom ankety alebo priamym oslovením žiakov.

Tento štatút bol prerokovaný a schválený na zasadnutí *školského parlamentu* dňa 22. 09. 2022. a od tohto dňa nadobúda účinnosť.

V Dolnom Kubíne, dňa 22. 09. 2022

Predseda školského parlamentu

*podpis*

*Predložené vedeniu škola :*

*V* Dolnom Kubíne*, dňa...........................*

Riaditeľ školy

*podpis*

*Predložené zástupcovi rady školy*

*V* Dolnom Kubíne*, dňa........................*

Zástupca rady školy

*Podpis*